8 
en Medddlelse fra Lægen mente man at have set flere Eksemplarer 
af samme Fugl i de paafølgende Dage. Selv saa han dem. ikke. 
Det indsendte Eksemplar er nu blevet opstillet i Samlingen. 
6. ? Fringilla coelebs L.  Bogfinke. 
I Vinteren 1901—02 blev Haverne i Reykjavik besøgte af en 
. Fugl, som, saavidt jeg kan skønne, var en Bogfinke, og som altsaa 
er ny for Faunaen. Allerede i November havde jeg fra Tid til 
anden lagt Mærke til Fuglesang, som jeg ikke kendte, men som 
jeg dog ikke skænkede nogen nærmere Opmærksomhed, da jeg 
nærmest antog, at den stammede fra en Kanariefugl (af en mig 
ubekendt Race), som sang for aabent Vindue i et eller andet Hus 
i Nærheden. Men kort før Jul fortalte Hr. Prokurator H. Thor- 
steinson mig, at han i sin Faders Have havde set nogle ,,frem- 
mede" Fugle. Jeg fik nu ogsaa snart disse Fugle at se og fik 
ogsaa at vide, at hin Sang stammede fra dem. Det lykkedes ikke 
at faa fat i nogen af dem, trods flere Forsøg. Jeg fik dem dog 
at se paa ganske nært Hold og kunde betragte dem nøje i Kikkert 
Men da jeg aldrig har set en Bogfinke i Vinterdragt, undtagen 
afbildet, saa er jeg ikke ganske sikker paa Identiteten. 
Jeg saa dem fra Tid til anden til efter Paaske (eller midt i 
April), som oftest 2—3 sammen, flest ca. 10. Da forsvandt de 
samtidig med at Vejret begyndte at blive mildere. Vinteren havde 
ellers været temmelig stræng. 
Næste Vinter (1902) saa jeg Fuglen igen, men kun et 
enkelt Individ. Det var d. 14. December. Saa meddelte Hr. Faktor 
P. Nielsen mig i et Brev i Fjor, at han i Vinteren 1902 havde 
faaet en Bogfinke der paa Egnen (ved Eyrarbakki). Senere talte 
jeg med Hr. Nielsen om Fuglen, som han ikke tvivlede paa at have 
bestemt rigtig (Skindet er endnu ikke inkommet til Samlingen). 
Netop dette omtrent samtidige Fund af Fuglen paa den Kant 
styrker mig i den Formodning, at det er den samme Art. 
